61978J0027
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 3ης Οκτωβρίου 1978 (
*1
)
Αντικείμενο της υποθέσεως:
Ερμηνεία των άρθρων 8, 115 και 235 της Συνθήκης ΕΟΚ και της αποφάσεως 66/532 του Συμβουλίου, της 26ης Ιουλίου 1966, περί καταργήσεως των δασμών, απαγορεύσεως των ποσοτικών περιορισμών μεταξύ των κρατών μελών και περί εφαρμογής των δασμών του κοινού δασμολογίου επί προϊόντων εκτός των απαριθμουμένων στο παράρτημα II της Συνθήκης (GU 2971/66).
Διατακτικό της αποφάσεως:
1)
Η απόφαση 66/532 του Συμβουλίου, της 26ης Ιουλίου 1966, περί καταργήσεως των δασμών, απαγορεύσεως ποσοτικών περιορισμών μεταξύ των κρατών μελών και περί εφαρμογής των δασμών του κοινού δασμολογίου επί προϊόντων εκτός των απαριθμούμενων στο παράρτημα II της Συνθήκης (GU 2971/66), δεν μετέβαλε την ημερομηνία λήξεως της μεταβατικής περιόδου κατά την έννοια του άρθρου 8 της Συνθήκης.
2)
Παρόλον ότι η υποχρέωση κοινοποιήσεως, που ορίζει το δεύτερο εδάφιο του άρθρου 115 της Συνθήκης, είναι επιτακτική, η τήρησή της, όμως, δεν συνιστά προϋπόθεση για τη θέση σε ισχύ θεσπιζόμενων μέτρων προστασίας.
Πρόταση του γενικού εισαγγελέα:
Ταυτίζεται κατά βάση με το διατακτικό.
(
*1
)	Γλώσσα διαδικασίας: η ιταλική.